Sondaj pe un site, completat de 1.318 persoane: 2018 vine cu pesimism pe piața muncii - 61% dintre angajați nu văd măriri de salarii și 60% doresc să își schimbe locul de muncă astăzi, 11:05 Autor: Roxana Rosu Schimbările legislative legate de salarizare, impozitare și contribuții anunțate pentru începutul anului viitor îi fac pe angajații români să nu fie foarte optimiști în privința viitorului lor pe piața muncii, iar 61% dintre ei nu se așteaptă la o mărire a salariului în următoarele șase luni, potrivit unui sondaj realizat de platforma Undelucram.ro. În principiu, aceste schimbări îi determină pe angajați să se aștepte la un an cu mai multă muncă depusă, mai mult stres și mai puțini bani.